Document ID: 32009L0152

KOMISSION DIREKTIIVI 2009/152/EY,
annettu 30 päivänä marraskuuta 2009,
neuvoston direktiivin 91/414/ETY muuttamisesta siltä osin, kuin se koskee karbendatsiimi-tehoaineen sisällyttämiselle liitteeseen I asetettua määräaikaa
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan toisen alakohdan toisen luetelmakohdan,
sekä katsoo seuraavaa:
(1)
Karbendatsiimi sisällytettiin komission direktiivillä 2006/135/EY (2) tehoaineena neuvoston direktiivin 91/414/ETY liitteeseen I. Kyseisen lisäyksen voimassaolo päättyy 31 päivänä joulukuuta 2009.
(2)
Tehoaineen sisällyttäminen voidaan pyynnöstä uusia enintään 10 vuoden pituiseksi ajanjaksoksi. Komissio vastaanotti ilmoittajalta 6 päivänä elokuuta 2007 mainitunlaisen ilmoituksen, jossa pyydetään kyseisen tehoaineen sisällyttämisen uusimista.
(3)
Ilmoittaja toimitti 10 päivänä tammikuuta 2008 pyyntöään tukevat tekniset asiakirjat esittelevälle jäsenvaltiolle Saksalle. Saksa antoi 27 päivänä heinäkuuta 2009 luonnoksen uudelleenarviointikertomuksesta. Euroopan elintarviketurvallisuusviranomaisen on tarpeen toteuttaa asiasta vertaistarkastelu.
(4)
Koska on mahdotonta toteuttaa koko uusimismenettelyä ennen kuin karbendatsiimin sisällyttämistä koskeva määräaika päättyy ja koska hakemus on tehty riittävän ajoissa, direktiivin 91/414/ETY 5 artiklan 5 kohdan mukaisesti uusi lupa annetaan ajaksi, joka on tarpeen uuden käsittelyn suorittamiseksi.
(5)
Sen vuoksi direktiiviä 91/414/ETY olisi muutettava.
(6)
Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Korvataan direktiivin 91/414/ETY liitteessä I rivillä 149 (Karbendatsiimi (stereokemia ei määritelty) CAS-numero: 10605-21-7 CIPAC-numero: 263) kuudennessa sarakkeessa (sisällyttämisen päättymispäivä) ilmaus ”31.12.2009” ilmauksella ”31.12.2010”.
2 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 31 päivänä joulukuuta 2009. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
Niiden on sovellettava näitä säännöksiä 1 päivästä tammikuuta 2010.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
3 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 30 päivänä marraskuuta 2009.

Labels: 0
3
6